pythainlp/thai_wikipedia_clean_20230101 huggingface dataset:
บัตรรถไฟสามารถซื้อได้จากแผงขายบัตรหรือเครื่องขายอัตโนมัติบริเวณทางเข้าสถานีรถไฟ เมื่อสอดบัตรบริเวณประตูทางเข้าอัตโนมัติแล้ว มันจะเปิดให้ผู้โดยสารสามารถเดินทางต่อไปยังชานชาลา หลังจากนั้นเครื่องจะให้บัตรรถไฟคืน
บัตรรถไฟ.
บัตรรถไฟมาตรฐานของรถไฟฟ้าปารีสคือ "บัตรรถไฟฟ้า t+" ซึ่งสามารถใช้ได้ในระยะเวลา 90 นาทีหลังจากเข้าชานชาลาและเดินทางได้เพียงรอบเดียว บัตรนี้สามารถใช้ได้ทั้งระบบรถไฟฟ้าปารีส รถเมล์ รถราง หรือแม้กระทั่งพื้นที่ 1 ของรถไฟฟ้าแอร์เออแอร์  ทำให้เป็นการลดการโดยสารจากระบบการขนส่งแบบเดียวกัน (เช่น รถไฟฟ้า - รถไฟฟ้า, รถโดยสารประจำทาง - รถโดยสารประจำทาง, รถราง - รถราง) ให้สามารถเชื่อมต่อกับระบบขนส่งมวลชนประเภทอื่นได้ ระหว่างรถโดยสารประจำทาง - รถราง, รถไฟฟ้า - รถไฟฟ้าแอร์เออแอร์ พื้นที่ 1 เป็นต้น หรือสามารถซื้อ 10 ใบ ซึ่งเรียกว่า "การ์แน"
รถไฟฟ้าปารีสมีความยาวกว่า 213 กิโลเมตร (133 ไมล์) และมีสถานี 298 แห่ง 382 ป้ายจอดและ 62 ตัวเชื่อมระหว่างสาย ในที่นี้ไม่ได้รวมถึงระบบรถไฟฟ้าแอร์เออแอร์ ความยาวเฉลี่ยในแต่ละสถานีคือ 562 เมตร (1,845 ฟุต) รถไฟฟ้าจะจอดทุกสถานี แต่ละสายจะไม่มีการใช้ชานชาลาร่วมกัน แม้กระทั่งสถานีเชื่อมต่อก็ตาม ซึ่งก็เหมือนกับรถไฟฟ้าแอร์เออแอร์
ความเร็วเฉลี่ยของรถไฟฟ้าปารีสคือ 35 กม./ชม. (22 ไมล์/ชม.) และมีความเร็วสูงสุดคือ 70 กม./ชม. (44 ไมล์/ชม.) ยกเว้นรถไฟฟ้าอัตโนมัติ ไร้คนขับของสาย 14 ซึ่งมีความเร็วสูงสุดถึง 80 กม./ชม. รถไฟฟ้าปารีสโดยทั่วไปจะโดยสารทางฝั่งขวาเสมอ รางรถไฟใช้แบบรางมาตรฐานยุโรป ส่วนรางแบบขนส่งจะมีขนาดเล็กกว่าสายหลักของ SNCF ในแต่ละสายอาจจะมีตู้รถไฟฟ้าต่างกันจาก 3 จนถึง 6 ตู้ โดยแต่ละสายจะมีจำนวนตู้เท่ากัน และรับไฟฟ้ากระแสตรงขั้วบวกเพื่อขับเคลื่อนจากรางที่สาม (750v DC) ยกเว้นสายที่ใช้ล้อยาง ซึ่งจะรับพลังงานไฟฟ้าขับเคลื่อนจากรางตรงกลาง (750v DC) ซึ่งมีสาย 1, 4, 6, 11 และ 14 ใช้ล้อยาง
รถไฟฟ้าสายแรกสุดคือ สาย 1 ซึ่งขุดด้วยมือไปตามทางถนนช็องเซลีเซเป็นเส้นตรง พวกวิศวกรต้องขุดไปตามถนนหรือต้องปะกับสิ่งก่อสร้างใต้ดิน ซึ่งเป็นเหตุผลว่าทำไมบางสถานี (สาย 8 และสาย 13) มีชานชาลาที่ไม่ได้อยู่แนวเดียวกัน เพราะถนนข้างบนแคบเกินไปในการสร้างชานชาลาให้ตรงข้ามกัน
ล้อขับเคลื่อนของรถไฟฟ้าปารีสนั้นมี 2 แบบ ได้แก่ ล้อเหล็ก  และล้อยาง  โดยแต่ละรุ่นจะมีชื่อต่างกันโดยตั้งชื่อในปีที่ออกแบบ ไม่ใช่ปีที่ให้บริการเป็นครั้งแรก
รายชื่อตัวละครในเซนต์เซย์ย่า ภาค The Lost Canvas จ้าวนรกฮาเดส
ด้านล่างนี้คือ รายชื่อตัวละครในเซนต์เซย์ย่า ภาค The Lost Canvas จ้าวนรกฮาเดส
อิฟ...!? / เรนีไนต์
อิฟ...!? / เรนีไนต์ (If...!? / Rainy Night) เป็นซิงเกิลที่ 19 ของ ทงบังชินกี วางจำหน่ายในวันที่ 27 กุมภาพันธ์ 2008 ซิงเกิลนี้เป็นซิงเกิลที่สามที่เอาช่วงทำนองหนึ่งในเพลง "TRICK" ในอัลบั้ม " T" มาเรียบเรียงใหม่
โคลสทูยู/เครซีไลฟ์
โคลสทูยู/เครซีไลฟ์ (Close to you / Crazy Life) คือซิงเกิลลำดับที่ 20 ของ โทโฮชินกิ ออกจำหน่ายในวันที่ 5 มีนาคม พ.ศ. 2251 ซิงเกิลนี้เป็นซิงเกิลที่สี่ที่เอาช่วงทำนองหนึ่งในเพลง "ทริก" ในอัลบั้ม "ที" มาเรียบเรียงใหม่
คีย์เวิร์ด/เมซ
คีย์เวิร์ด/เมซ (Keyword / Maze) เป็นซิงเกิลที่ 21 ของ ทงบังชินกี วางจำหน่ายในวันที่ 12 มีนาคม 2008 ซิงเกิลนี้เป็นซิงเกิลที่ห้าและเป็นซิงเกิลสุดท้ายที่เอาช่วงทำนองหนึ่งในเพลง "TRICK" ในอัลบั้ม "T" มาเรียบเรียงใหม่
อ.สิงหนคร
ลูกา ซินยอเรลลิ
คำรณ สัมบุญญานนท์
คาโนค่อน
คำรณ สัมบุณณานนท์
ทูล ทองใจ
ทูล ทองใจ (1 มีนาคม พ.ศ. 2472 - 1 กุมภาพันธ์ พ.ศ. 2538) มีชื่อจริงว่า น้อย ทองใจ เป็นนักร้องเพลงไทยสากลชายชาวไทย โดยเขานั้นมีฉายาในวงการว่า "เจ้าชายแห่งรัตติกาล" และ "พ่อระฆังฝังเพชร"
ทูล ทองใจเกิดเมื่อวันที่ 1 มีนาคม พ.ศ. 2472 ที่อำเภออัมพวา จังหวัดสมุทรสงคราม ภายหลังครอบครัวของเขาได้ย้ายไปอยู่ที่อำเภอแม่กลอง พ่อของเขาเป็นชาวไทยเชื้อสายจีน ใช้สกุล "แซ่กิม" ต่อมาพ่อของเขาได้เปลี่ยนนามสกุลเป็น "ทองใจ" ส่วนแม่ของเขามีชื่อว่า "นิ่ม ทองใจ" ทูลเป็นลูกคนที่ 3 ในบรรดาลูกทั้ง 4 คน
เวลาต่อมาพ่อของเขาได้เสียชีวิตตั้งแต่ทูลและพี่น้องของเขายังเล็ก ส่วนแม่ของเขาจึงได้สมรสใหม่และได้ย้ายไปอยู่ที่ตำบลมหาชัย และมีลูกด้วยกันอีก 1 คนเป็นผู้หญิง ทูลได้ช่วยเลี้ยงน้อง, ช่วยแม่ขายของ และหาบน้ำขาย
ทูลจบการศึกษาชั้นมัธยมปีที่ 3 เขาชื่นชอบการร้องเพลงมาตั้งแต่เด็ก ต่อมาเขาขึ้นเวทีร้องเพลงประกวดครั้งแรกเมื่ออายุ 14 ปี เพลงที่ชื่นชอบเป็นพิเศษในช่วงนั้นคือ "ค่ำแล้วในฤดูหนาว" ของครูล้วน ควันธรรม และเพลง "หยาดฟ้ามาดิน" ของครูสมยศ ทัศนพันธ์ เขาไปประกวดที่เวทีไหน เขาจะนำ 2 เพลงนี้ขึ้นไปร้องประกวดเสมอและชนะเลิศทุกครั้ง ในเวลาต่อมาเขาจึงได้รับเกียรติให้เป็นกรรมการตัดสินการประกวดร้องเพลงด้วยวัยเพียง 19 ปี ทำให้เขาภูมิใจไม่เคยลืม หลังจากนั้นครูชาญชัย บัวบังศร แนะนำให้ทูลไปร้องเพลงอยู่ที่ห้องอาหารจังหวัดภูเก็ต
ในเวลาต่อมา ทูลได้เข้ารับราชการเป็นทหาร สังกัด ขส.ทบ. ความสามารถในการร้องเพลงของเขานั้นทำให้เขาได้เป็นนักร้องประจำวง "ลูกมาตุลี" ซึ่งเป็นวงดนตรีชื่อดังของกรมการขนส่งทหารบกในสมัยนั้น
เมื่อออกจากวงลูกมาตุลีของ ขส.ทบ. ขณะนั้นมียศสิบเอก ครูสิทธิ์ โมรากรานต์ นำไปพบกับครูเบญจมินทร์ โดยครูเบญจมินทร์แต่งเพลงแรกให้ทูลนั่นคือเพลง "พี่ทุยหน้าทื่อ" ในปี พ.ศ. 2499 ซึ่งเพลงนี้ถูกนำไปร้องสลับหน้าม่านโรงละครอยู่เป็นปี ต่อมาเพลง "กลิ่นปรางนางหอม" ก็ปล่อยในปีเดียวกัน
จนกระทั่งในปี พ.ศ. 2500  หลังจากที่ครูเบญจมินทร์เดินทางกลับจากประเทศเกาหลี จึงได้นำเพลง "โปรดเถิดดวงใจ" ให้ทูลได้ร้อง หลังจากที่ปล่อยเพลงนี้ออกมา ชื่อเสียงของทูลก็เพิ่มขึ้นอย่างมากมาย
เวลาต่อมาครูเบญจมินทร์แต่งเพลงให้ทูลร้องอีก เช่น ปรารถนา, ในฝัน ฯลฯ แต่เนื่องจากครูเบญจมินทร์มีงานหนัก ทั้งงานด้านดนตรีและงานภาพยนตร์ จึงฝากทูลให้ครูมงคลอุปการะต่อ และได้ครูไพบูลย์ บุตรขัน ช่วยแต่งเพลงให้อีก เช่น น้ำตาเทียน, มนต์เมืองเหนือ, เดือนต่ำดาวตก, นกเขาขันฉันครวญ, รังรักในจินตนาการ, เสียงดุเหว่าแว่ว ฯลฯ ทำให้ชื่อเสียงของทูลนั้นได้โด่งดังจนถึงประเทศลาว เป็นดาวค้างฟ้ามาตั้งแต่บัดนั้น
สิ้นอายุขัย.
ทูลเสียชีวิตเมื่อวันที่ 1 ก.พ. 2538 ด้วยอาการความดันโลหิตสูง เส้นเลือดในสมองแตก สิริรวมอายุได้ 65 ปี 11 เดือน
ด้วยความรักและแรงศรัทธาของแฟนเพลงที่มีต่อเสียงเพลง จึงได้ร่วมกันสร้างอนุสรณ์ที่ระลึก หุ่นทูล ทองใจขึ้นที่บ้านเกิดสมุทรสงคราม ในท่ายืน มือขวาถือไมค์ตั้งอยู่บริเวณด้านหน้าพิพิธภัณฑ์บ้านดนตรี วัดภุมรินทร์กุฎีทอง ต.สวนหลวง จ.สมุทรสงคราม
ทูล ทองใจ ได้รับรางวัลแผ่นเสียงทองคำพระราชทานจากเพลง
ได้รับรางวัลพระราชทานกึ่งศตวรรษลูกทุ่งไทย ในปี พ.ศ. 2532
จากเพลง
เพลง นิราศเวียงพิงค์ ของ "สิทธิ์ โมรากรานต์"
1 เดือนต่ำดาวตก (คำร้อง - ทำนอง ไพบูลย์ บุตรขัน)
2 จอมขวัญใจ (คำร้อง - ทำนอง ร้อยแก้ว รักไทย)
3 โปรดเถิดดวงใจ (คำร้อง - ทำนอง เบญจมินทร์)
4 น้ำตาเทียน (คำร้อง - ทำนอง ไพบูลย์ บุตรขัน)
5 ยังรักยังหลง (คำร้อง - ทำนอง ร้อยแก้ว รักไทย)
6 เนื้อทิพย์ (คำร้อง - ทำนอง สัมพันธ์ อุมากูล)
7 รังรักในจินตนาการ (คำร้อง - ทำนอง ไพบูลย์ บุตรขัน)
8 ขนิษฐา (คำร้อง ไพบูลย์ บุตรขัน ทำนอง มงคล อมาตยกุล)
9 จูบซับน้ำตา (คำร้อง ร้อยแก้ว รักไทย ทำนอง มงคล อมาตยกุล)
10 แสบทรวง (คำร้อง - ทำนอง ไพบูลย์ บุตรขัน)
11 ซุ้มรักเก่า (คำร้อง - ทำนอง ร้อยแก้ว รักไทย)
12 ใจหาย (คำร้อง - ทำนอง ร้อยแก้ว รักไทย)
13 รักจนขาดใจ (คำร้อง พิพัฒน์ บริบูรณ์ ทำนอง ไพบูลย์ บุตรขัน)
14 กระท่อมชาวไร่ (คำร้อง สันต์ ศิลป์ประสิทธิ์ ทำนอง มงคล อมาตยกุล)
1 นิราศเวียงพิงค์ (คำร้อง - ทำนอง สิทธิ โมระกรานต์)
2 คืนอำลา (คำร้อง - ทำนอง บุญสม อยุธยา)
3 คืนนั้นสวรรค์ล่ม (คำร้อง - ทำนอง ไพบูลย์ บุตรขัน)
4 จินตนารำลึก (คำร้อง - ทำนอง บุญสนอง ชัยพันธ์)
5 นกเขาขันฉันครวญ (คำร้อง - ทำนอง ไพบูลย์ บุตรขัน)
6 หวนคะนึง (คำร้อง ร้อยแก้ว รักไทย ทำนอง รัตน์ เริงวิถี)
7 รักฝังใจ (คำร้อง - ทำนอง ป.ชื่นประโยชน์)
8 นางแก้ว (คำร้อง - ทำนอง ป.ชื่นประโยชน์)
9 ฝันสวาท (คำร้อง - ทำนอง มงคล อมาตยกุล)
10 เหนือดวงชีวา (คำร้อง พิพัฒน์ บริบูรณ์ ทำนอง ไพบูลย์ บุตรขัน)
11 แล้วจะรู้ว่าพี่รัก (คำร้อง พิพัฒน์ บริบูรณ์ ทำนอง ไพบูลย์ บุตรขัน)
12 ดอยสาวครวญ (คำร้อง สัมพันธ์ อุมากูล ทำนอง ร้อยแก้ว รักไทย)
1 อ่านหัวใจ (คำร้อง ร้อยแก้ว รักไทย ทำนอง มงคล อมาตยกุล)
2 เชลยรัก (คำร้อง - ทำนอง ยังไม่ทราบข้อมูล)
3 ห้องรัก (คำร้อง ปิยะศักดิ์ ปานมา ทำนอง มงคล อมาตยกุล)
4 กลิ่นสไบนาง (คำร้อง - ทำนอง ร้อยแก้ว รักไทย)
5 กลิ่นปรางนางหอม (คำร้อง - ทำนอง เบญจมินทร์)
6 พี่ทุยหน้าทื่อ (คำร้อง - ทำนอง เบญจมินทร์)
7 เธอรู้หรือเปล่า (คำร้อง - ทำนอง พล พรภักดี)
8 ปรางชมพู (คำร้อง - ทำนอง จำลอง เบญจานุวัตร)
9 ไกลน้อง (คำร้อง สุนทรภู่ ทำนอง ร้อยแก้ว รักไทย)
10 ไพรรำพึง (คำร้อง - ทำนอง ไพบูลย์ บุตรขัน)
11 รสสวาทวาย (คำร้อง - ทำนอง ไพบูลย์ บุตรขัน)
12 น้ำตานาง (คำร้อง - ทำนอง บรรจบ เกียรติบรรลือ)
13 รักสุดหัวใจ (คำร้อง - ทำนอง พิพัฒน์ บริบูรณ์)
14 รอยรักในอารมณ์ (คำร้อง พิพัฒน์ บริบูรณ์ ทำนอง ไพบูลย์ บุตรขัน)
1 เหนือฝัน (คำร้อง - ทำนอง เบญจมินทร์)
2 ไพรระกำ (คำร้อง - ทำนอง เบญจมินทร์)
3 คืนพี่ครวญ (คำร้อง - ทำนอง พีระ ตรีบุปผา)
4 แขไข (คำร้อง - ทำนอง เบญจมินทร์)
5 กระท่อมวิปโยค (คำร้อง - ทำนอง พีระ ตรีบุปผา)
6 มนต์เมืองเหนือ (คำร้อง - ทำนอง ไพบูลย์ บุตรขัน)
7 ใครทำเธอร้องไห้ (คำร้อง - ทำนอง วิเชียร คำเจริญ)
8 สวรรค์จำลอง (คำร้อง - ทำนอง ไพบูลย์ บุตรขัน)
9 ในห้องหัวใจ (คำร้อง - ทำนอง วิเชียร คำเจริญ)
10 ตัดสวาท (คำร้อง - ทำนอง นคร ถนอมทรัพย์)
11 แก่งสะพือ (คำร้อง - ทำนอง ร้อยแก้ว รักไทย)
12 วาสนา (คำร้อง - ทำนอง ร้อยแก้ว รักไทย)
13 มนต์สวาท (คำร้อง ร้อยแก้ว รักไทย ทำนอง มงคล อมาตยกุล)
14 อยากบอกว่ารัก (คำร้อง - ทำนอง พล พรภักดี)
15 เทวี (คำร้อง สัมพันธ์ อุมากูล ทำนอง มงคล อมาตยกุล)
16 สวนสน (คำร้อง - ทำนอง สันต์ ศิลป์ประสิทธิ์)
1 นางรอง (คำร้อง - ทำนอง พยงค์ มุกดา)
2 นางหงส์ (คำร้อง - ทำนอง พยงค์ มุกดา)
3 นางครวญ (คำร้อง พยงค์ มุกดา ทำนอง ไทยเดิม "ดาวทอง")
4 นางอาย (คำร้อง - ทำนอง พยงค์ มุกดา)
5 สาส์นรักฉบับล่า (คำร้อง - ทำนอง ไพบูลย์ บุตรขัน)
6 กอดหมอนนอนเพ้อ (คำร้อง - ทำนอง วิเชียร คำเจริญ)
7 ในฝัน (คำร้อง - ทำนอง เบญจมินทร์)
8 นางห้าม (คำร้อง - ทำนอง พยงค์ มุกดา)
9 นางนอน (คำร้อง พยงค์ มุกดา ทำนอง ไทยเดิม "พม่าแปลง")
10 เทพธิดาหลงฟ้า (คำร้อง - ทำนอง ไพบูลย์ บุตรขัน
11 เรือนหอสีฟ้า (คำร้อง - ทำนอง วิเชียร คำเจริญ)
12 ยังรักเธอคนเดียว (คำร้อง - ทำนอง ยังไม่ทราบข้อมูล)
13 กลับมาเถิดดวงใจ (คำร้อง - ทำนอง พล พรภักดี)
14 แว่วเสียงชะนี (คำร้อง ร้อยแก้ว รักไทย ทำนอง เบญจมินทร์)
1 อันเป็นดวงใจ (คำร้อง - ทำนอง ไพบูลย์ บุตรขัน)
2 ขอบฟ้ากำแพงดิน (คำร้อง - ทำนอง ไพบูลย์ บุตรขัน)
3 คืนนั้น (คำร้อง ป.ชื่นประโยชน์ ทำนอง มงคล อมาตยกุล)
4 บ่วงมาร (คำร้อง ร้อยแก้ว รักไทย ทำนอง มงคล อมาตยกุล)
5 ปรารถนา (คำร้อง - ทำนอง เบญจมินทร์)
6 กลิ่นแก้มนาง (คำร้อง - ทำนอง สุรชัย วนินทานนท์)
7 จูบมัดจำ (คำร้อง - ทำนอง นิยม มารยาท)
8 จากเหนือเมื่อหนาว (คำร้อง - ทำนอง ไพบูลย์ บุตรขัน)
9 น้องนางเมืองใต้ (คำร้อง ไพบูลย์ บุตรขัน ทำนอง มงคล อมาตยกุล)
10 สุดาดอกฟ้า (คำร้อง ร้อยแก้ว รักไทย ทำนอง มงคล อมาตยกุล)
11 ลืมพี่ (คำร้อง - ทำนอง วิเชียร คำเจริญ)
12 กระดังงาลนไฟ (คำร้อง ไพบูลย์ บุตรขัน ทำนอง ไทยเดิม)
13 ดอกทานตะวัน (คำร้อง - ทำนอง ไพบูลย์ บุตรขัน)
14 ฝากหัวใจ (คำร้อง ร้อยแก้ว รักไทย ทำนอง มงคล อมาตยกุล)
ชุด เสียงดุเหว่าแว่ว
1 เสียงดุเหว่าแว่ว (คำร้อง - ทำนอง ไพบูลย์ บุตรขัน)
2 สอนพี่ให้รัก (คำร้อง - ทำนอง ป.ชื่นประโยชน์)
3 เพลงรักเพลงคิดถึง (คำร้อง - ทำนอง สำเนียง ม่วงทอง)
4 มิ่งขวัญดวงใจ (คำร้อง - ทำนอง ร้อยแก้ว รักไทย)
5 เดินดงหลงป่า (คำร้อง - ทำนอง เบญจมินทร์)
6 หนาว หนาว (คำร้อง จำลอง เบญจานุวัตร ทำนอง มงคล อมาตยกุล)
7 เหนือฝัน (คำร้อง - ทำนอง เบญจมินทร์)
8 จากพิมพ์เพียงใจ (คำร้อง - ทำนอง สัมพันธ์ อุมากูล)
9 บุปผานางไพร (คำร้อง - ทำนอง เฉลา ลูกพรหมบุรี)
10 ฟังพี่ก่อน
11 แสนหวง
12 กลิ่นธูปแสงเทียน (คำร้อง - ทำนอง พีระ ตรีบุปผา)
13 แสงจันทร์แห่งความหลัง (คำร้อง - ทำนอง สุพจน์ พจน์ศิลป์)
14 กลับมาเถิดดวงใจ (คำร้อง - ทำนอง พล พรภักดี)
15 นางในใจ (คำร้อง - ทำนอง นคร ถนอมทรัพย์)
เกร็ดชีวิต.
- ถูกเรียกว่า เจ้าชายรัตติกาล, นักร้องเสียงระฆังเงิน
- มีน้ำเสียงที่ไพเราะหวานซึ้งกินใจคน กระแสเสียงมีความสง่างามราวกับเทพบุตรในนิยาย
- หลายบทเพลงมีเนื้อหาในเชิงอีโรติก ให้อารมณ์ละเมียดละไมไปตามจินตนาการ เช่น คืนนั้น คืนอำลา จูบมัดจำ เสียงดุเหว่าแว่ว คืนนั้นสวรรค์ล่ม
- ยึดแนวเสียง ชาญ เย็นแข สมยศ ทัศนพันธ์ และวัลลภ วิชุกร
- เพลงหลายเพลงที่แต่งโดยครูไพบูลย์ บุตรขัน เคยให้นักร้องคนอื่นร้องมาก่อน เช่น มนต์เมืองเหนือ ขับร้องโดย สมยศ ทัศนพันธ์ เพลง น้ำตาเทียน ขับร้องครั้งแรก โดยสมจิตร ตัดจินดา
- เพลงโปรดเถิดดวงใจ ประพันธ์คำร้องทำนอง โดยเบญจมินทร์ มีครูมงคลเล่นเปียโน ส่วนเสียงแอคคอเดียนเป็นของ ชาญชัย บัวบังศร และอัดเพียงครั้งเดียว เป็นอมตะมาจนทุกวันนี้
- นคร ถนอมทรัพย์ (กุง กาดิน) เคยกล่าวว่าสไตล์การร้องของครู ทูล ทองใจ ไม่ใช่ลูกทุ่ง
- บางแห่งจัดให้ทูล ทองใจ เป็นนักร้องไทยสากลลูกกรุง
- เป็นนักร้องในยุคแรก ๆ ที่ขายได้ล้านแผ่น
- ถ้าไปตามชนบท จะได้ยินเพลงของ ทูล ทองใจ เปิดตอนเช้ามืด
- ความโด่งดัง ของ ทูล ทองใจ โด่งดังมากจนตอนที่ไปร้องเพลงที่เชียงใหม่ ผู้ว่าราชการจังหวัด นำช้างมาต้อนรับเลยทีเดียว
- คำพูดที่มักได้ยินบ่อยๆเสมอๆ เมื่อเอ่ยถึงทูล หาไม่ได้อีกแล้ว ไม่มีอีกแล้ว ไม่มีใครเทียบ
- ทูลรับใช้แฟนเพลงมีผลงานเพลงมากมายต่อเนื่องยาวนานจวบจนวาระสุดท้ายของชีวิต แต่เขากลับถูกมองข้าม ไม่ได้รับการยกย่องเชิดชูเกียรติ์จากกระทรวงวัฒนธรรมเหมือนศิลปินอื่น เป็นเรื่องที่แปลกมาก ทั้งที่ผลงานเค้ายิ่งใหญ่ อมตะเลอค่ากว่าหลายคนมากมายนัก หรือเพราะเขาไม่ได้ออกสื่อทางทีวีให้เห็น
- ทูล ทองใจ บันทึกแผ่นเสียงไว้มากกว่า 700 เพลง เพลงที่มีชื่อเสียง เช่น โปรดเถิดดวงใจ(เพลงแรกที่ดังและดังระดับตำนาน),ในฝัน, เหนือฝัน, ปรารถนา, กลิ่นปรางนางหอม, น้ำตาเทียน(บันทึเสียงครั้งแรกโดยสมจิตร ตัดจินดา) มนต์เมืองเหนือ (บันทึกเสียงครั้งแรกโดย สมยศ ทัศนพันธ์), รังรักในจินตนาการ, นิราศเวียงพิงค์, คืนนั้นสวรรค์ล่ม, เสียงดุเหว่าแว่ว, กระท่อมชาวไร่, บ่วงมาร ,ตัดไม่ขาด(เพลงเดียวกับที่ สุเทพ วงศ์กำแหงร้อง),กระท่อมวิปโยค, พี่ทุยหน้าทื่อ (เพลงแรกที่บันทึกเสียง) , คืนอำลา, คืนนั้น ,คืนพี่ครวญ, นางรอง (รางวัลแผ่นเสียงทองคำพระราชทาน) , นางอาย ,นางครวญ, นางห้าม , นางนอน , นางหงส์ ,รักใครไม่เท่าน้อง (แผ่นเสียงทองคำพระราชทานเพลงแรก) , จูบมัดจำ , อ่านหัวใจ ,สอนพี่ให้รัก,นกเขาขันฉันครวญ, แว่วเสียงชะนี,อันเป็นดวงใจ , ความรักครองใจ , เหนือดวงชีวา ,รักสุดหัวใจ,รักจนขาดใจ, รอยรักในอารมณ์ ,แล้วจะรู้ว่าพี่รัก,เธอรู้หรือเปล่า, กลิ่นแก้มนาง , รักฝังใจ,กระต่ายเต้น,เทพธิดาหลงฟ้า,ปรางชมพู , กลิ่นสไบนาง , ห้องรัก, ซุ้มรักเก่า , แสบทรวง , สาส์นรักฉบับล่า , ลืมพี่ , เดือนต่ำดาวตก , แสงจันทร์แห่งความหลัง,น้ำเหนือบ่า , เพลงรักเพลงคิดถึง,สวนสน ,ดอกทานตะวัน,กระดังงาลนไฟ, ความหลังฝังใจ , ไพรระกำ , ไพรรำพึง , เดินดงหลงป่า , ความหลังฝังใจ, อยากบอกรักแต่ไม่กล้า (บันทึกเสียงครั้งแรกโดย ไชยยศ อมาตยกุล ในเพลง ในดวงใจ) , แขไข , ไกลน้อง , จอมขวัญใจ, ผานางคอย, แก่งสะพือ, จากเหนือเมื่อหนาว, น้องนางเมืองใต้, สุราษฎร์ธานี เป็นต้น--&gt;
- ปรากฏตัวครั้งแรกและครั้งเดียวในภาพยนตร์ไทยเรื่อง เป็ดน้อย ของอัศวินภาพยนตร์ พ.ศ. 2511 แสดงเป็นตนเองในฉากถูกลูกกำนัน ลักพาตัวให้มาร้องเพลงในงานที่บ้าน (ร้องสดเพลงโปรดเถิดดวงใจ) ซึ่งดัดแปลงมาจากเหตุการณ์จริงในชีวิต โดยใช้เสียงตนเองพากย์ลงฟิล์มด้วย
ความรอบคอบ
ความรอบคอบ  ถูกจัดว่าเป็นหนึ่งในคุณธรรมพื้นฐานสี่ประการที่ควรเคารพ มาจากคำในภาษาฝรั่งเศสในคริสต์ศตวรรษที่ 13 ว่า prudence มาจากภาษาละตินว่า prudentia สายตาอันกว้างไกล ความหลักแหลม อันเป็น providentia foresight มันยังถูกจัดรวมกับ ความรอบรู้ ความเข้าใจลึกซึ้ง และสติปัญญา ในกรณีนี้ มันเป็นความดีที่สามารถตัดสินระหว่างคุณความดีกับพฤติกรรมความดีได้ ไม่เพียงแต่จากความรู้สึกโดยทั่วไป แต่ด้วยการพิจารณาไปถึงการกระทำที่ถูกต้องทั้งสถานที่และกาลเวลาด้วย ถึงแม้ว่าความรอบคอบเพียงอย่างเดียวไม่สามารถประกอบกับการกระทำใดๆ ได้ แต่ถูกเกี่ยวข้องเป็นหนึ่งเดียวกับสติปัญญา เนื่องจากคุณความดีทุกอย่างต้องอยู่ภายใต้การวางระเบียบของมัน ความรอบคอบจะมีความจำเป็นต้องใช้กับความกล้าหาญ
"บิดา" แห่งคุณธรรมทั้งมวล.
ความรอบคอบได้ถูกพิจารณาโดยกรีกโบราณและภายหลังโดยนักปรัชญาคริสเตียน ที่โดดเด่นที่สุด คือ นักบุญโทมัส อควีนาส ดังที่ความเห็น การประมาณและระเบียบของคุณความดีทั้งหมดแล้ว มันยังเคยถูกนับถือว่าเป็น auriga virtutum หรือว่า สารถีแห่งคุณธรรมทั้งมวล
ความรอบคอบถูกมองอย่างชัดเจนว่าเป็น "ความสามารถที่ดีเลิศทุกประการ" ของผู้มีปัญญา เพราะเป็นความสามารถในการตัดสินใจอย่างถูกต้อง ยกตัวอย่างเช่น บุคคลหนึ่งสามารถอยู่อย่างพอประมาณได้ เมื่อบุคคลผู้นั้นสามารถตัดสินใจได้อย่างถูกต้องเพื่อตอบสนองความละโมบของตัวเอง
ความรอบคอบกับความฉลาดและความรอบคอบแบบผิด ๆ.
ในความเข้าใจของชาวคริสเตียน ความแตกต่างระหว่างความรอบคอบกับความฉลาดนั้นเป็นจุดจบหรือจุดจบในสิ่งที่เป็นการตัดสินใจของการกระทำที่ได้เกิดขึ้น ความเข้าใจของชาวคริสเตียนกับโลกนั้นรวมไปถึงความมีอยู่ของพระเจ้า กฎธรรมชาติและคุณความดีที่เกี่ยวข้องกับการกระทำของมนุษย์ ในคำอธิบายนี้ ความรอบคอบนั้นแตกต่างจากความฉลาดตรงที่มันนำไปสู่การกระทำที่เป็นความดีอันศักดิ์สิทธิ์ ยกตัวอย่างเช่น การตัดสินใจของคริสเตียนที่ถูกประหารเพื่อให้ทรมานมากกว่าจะปฏิเสธความเชื่อของพวกเขาว่าเป็นความฉลาด เป็นการหลอกหลวงถึงการปฏิเสธความเชื่อของพวกเขาว่าเป็นความฉลาดจากมุมมองของผู้ที่ไม่เชื่อ
การตัดสินนั้นต้องใช้เหตุผลเพื่อจุดจบของความชั่วร้ายหรือว่าความชั่วร้ายหมายถึงการถูกพิจารณาว่าเป็นการกระทำผ่าน "ความฉลาด" และ "ความรอบคอบแบบผิดๆ" อันเป็นการกระทำนอกเหนือจากความรอบคอบที่ถูกต้อง
การตัดสินด้วยความรอบคอบ.
ตามหลักธรรมะ "การตัดสินที่สามารถนำไปปฏิบัติได้จริง" นั้นต้องดูกรณีแวดล้อมและสิ่งแวดล้อมเพื่อประกอบการตัดสินใจด้วย เพื่อให้เกิดการกระทำที่ถูกต้อง โดยทั่วไปแล้ว มันถูกใช้ในสถานการณ์ที่คนสองคนนั้นมีสถานการณ์แวดล้อมที่มีน้ำหนักแตกต่างกัน และตามหลักจรรยาแล้ว ย่อมได้ผลลัพธ์ที่แตกต่างกัน
กฎแห่งความรอบคอบ.
กฎแห่งความรอบคอบนั้นถูกกำหนดขึ้นมาเพื่อตอบสนองผลประโยชน์ของตน ดังที่ว่า "อย่าได้ดื่มน้ำยาทำความสะอาด" คงจะเป็นกฎแห่งความรอบคอบเช่นเดียวกัน กฎนี้ได้ถูกพิจารณาว่าเป็นกฎแห่งคุณธรรมเพราะว่ามันบาปที่คุณจะฆ่าตัวตายหรือทำร้ายตัวเอง
ไพรวัลย์ ลูกเพชร
ไพรวัลย์ ลูกเพชร (14 ธันวาคม พ.ศ. 2484 - 17 ตุลาคม พ.ศ. 2545) นักร้องเพลงลุกทุ่งชาวตำบลบางขุนไทร อำเภอบ้านแหลม จังหวัดเพชรบุรี
เข้าสู่วงการจาการที่พ่อแม่นำไปฝากคณะลิเกเมืองเพชร แต่ใจไม่รัก จึงไปสมัครวงดนตรีบางกอก ช่ะ ช่ะ ช่า ของครูสมพงษ์ วงศ์รักไทย และครูชุติมา สุวรรณรัตน์ เมื่อวงบางกอก ช่ะ ช่ะ ช่า ยุบวงลง ครูได้นำไปฝากกับวงดนตรีสุรพล สมบัติเจริญ ซึ่งแต่เพลงและอัดแผ่นเสียงให้ เพลงที่มีชื่อเสียงเช่น คำเตือนของพี่, ดาวบ้านนา, แม่ผักบุ้งบ้านดอน, เสียงจากไพรวัลย์, คำประณาม, สำรวยลืมคำ
ต่อมาไพรวัลย์ ลาออกจากวงดนตรีสุรพล สมบัติเจริญ และตั้งวงดนตรีเอง มีผลงานโด่งดังจากเพลงคู่จากการประพันธ์ของครูไพบูลย์ บุตรขัน เช่น มะนาวไม่มีน้ำ, กีฬารัก, ไม่รู้ไม่ชี้ และได้แสดงภาพยนตร์ไทยหลายเรื่อง และร้องเพลงนำในภาพยนตร์ เช่น "มนต์รักลูกทุ่ง", "มนต์รักแม่น้ำมูล", "ชาติลำชี", "เพลงรักบ้านนา"
ไพรวัลย์ได้รับรางวัลแผ่นเสียงทองคำพระราชทาน ในปี พ.ศ. 2514 จากเพลง "เบ้าหลอมดวงใจ" ของครูไพบูลย์ บุตรขัน รางวัลเสาอากาศทองคำพระราชทาน ในปี พ.ศ. 2521 จากเพลง "ไอ้หนุ่มตังเก" ของครูชลธี ธารทอง และได้รับรางวัลพระราชทาน จากงานกึ่งศตวรรษลูกทุ่งไทย จากเพลง "มนต์รักลูกทุ่ง" ของครูไพบูลย์ บุตรขัน และเพลง "ไอ้หนุ่มตังเก" ของครูชลธี ธารทอง.
ราวปี พ.ศ. 2528 ไพรวัลย์ ลูกเพชร มีข่าวพัวพันกับคดีฆาตกรรมนายอุทัย ถัดหลาย โดยมีชนวนเหตุมาจากการที่นางวรรณา ชูเปีย ผู้กว้างขวางในสถานีขนส่งหมอชิตและเป็นหญิงคนสนิทของไพรวัลย์ ได้ร่วมขบวนการปลอมตั๋ว บขส. แต่ถูกนายอุทัย ที่เป็นช่างเครื่องจับได้ จึงทำการขู่แบล็คเมล์นางวรรณา สร้างความไม่พอใจให้นางวรรณา อย่างมาก หลังจากนั้นนายอุทัย ถัดหลาย ถูกยิงเสียชีวิต โดยนายบุญส่ง สิทธิน้อย มือปืนที่ตกเป็นผู้ต้องหาให้การซัดทอดไพรวัลย์ ลูกเพชร (ในเวลาต่อมาศาลฎีกาตัดสินยกฟ้องนายบุญส่งในคดีฆาตกรรมนายอุทัย)
หลังเกิดเหตุที่นายอุทัย ถูกยิงเสียชีวิตไม่นาน ขณะที่ไพรวัลย์ ลูกเพชรกำลังขับรถยนต์ยี่ห้อวอลโว่เพื่อไปทำธุระ โดยมีนางวรรณา ชูเปีย สาวคนสนิทโดยสารไปด้วยได้ถูกคนร้ายลอบยิง ในพื้นที่ สภ.ปากเกร็ด ทำให้นางวรรณา เสียชีวิตทันทีในที่เกิดเหตุ ส่วนไพรวัลย์ถูกยิงที่ต้นคอ และถูกนำส่งร.พ.ชลประทาน แม้แพทย์จะสามารถช่วยชีวิตไว้ได้ แต่เนื่องจากประสาทไขสันหลังขาด ทำให้ไพรวัลย์ ลูกเพชรเป็นอัมพาตครึ่งตัว แต่ยังนั่งรถเข็นบันทึกเสียงและตระเวนร้องเพลงบนเวทีต่อไป
ไพรวัลย์ ลูกเพชร มีบุตรชายและบุตรสาวที่เกิดกับวิภารัตน์ เปรื่องสุวรรณภรรยาคนแรก 2 คน คือเลิศชาย และวิรัตน์ตา ลูกเพชร และมีบุตรชายที่เกิดกับนางพรรณี ภรรยาคนสุดท้าย 1 คน คือนายกฤติวุฒิ ลูกเพชร
สาลิกา กิ่งทอง
เซนต์จอห์น
เซนต์จอห์น  สามารถหมายถึง
"สำหรับชื่อนักบุญต่าง ๆ ดูที่ นักบุญจอห์น"
การเก็บศพ
การเก็บศพ หรือ สุสาน หรืออื่น ๆ อาจจะหมายถึง
ความกรุณา
ความกรุณา อาจหมายถึง :
การฝังศพ
การประชุมสังคายนาที่เมืองเทร้นต์
ภาพสีน้ำมัน
เทศบาลตำบลบางแก้ว (จังหวัดพัทลุง)
เทศบาลตำบลบางแก้ว ตั้งอยู่ที่อำเภอบางแก้ว จังหวัดพัทลุง ได้จัดตั้งเป็นองค์การบริหารส่วนตำบลท่ามะเดื่อเมื่อวันที่ 23 กุมภาพันธ์ พ.ศ. 2540 และได้รับการยกฐานะเป็นเทศบาลตำบลบางแก้ว เมื่อ 28 พฤศจิกายน พ.ศ. 2550
ครอบคลุมพื้นที่ 7 หมู่บ้านของตำบลท่ามะเดื่อ โดยมีหมู่ที่ 1 และ หมู่ที่ 6 ครอบคลุมบางส่วน (เทศบาลตำบลท่ามะเดื่อ)
กูเกิลแมพ
ควังแฮกุน
ควังแฮกุน (; ค.ศ. 1574 — ค.ศ. 1641) พระมหากษัตริย์ลำดับที่ 15 แห่งราชอาณาจักรโชซ็อนโดยครองราชย์ในช่วงปี ค.ศ. 1608 — ค.ศ. 1623 แต่ไม่ได้รับพระนามกษัตริย์เนื่องจากถูกยึดอำนาจจากฝ่ายตะวันตกใน ค.ศ. 1623 ในฐานะองค์ชายรัชทายาทองค์ชายควังแฮยืนหยัดนำทัพเกาหลีต่อต้าน การบุกครองเกาหลีของญี่ปุ่น (พ.ศ. 2135–2141) ในขณะที่ พระเจ้าซอนโจ พระบิดาหลบหนีไปยังประเทศจีน หลังการรุกรานของญี่ปุ่นองค์ชายควังแฮได้รับการสนับสนุนจากขุนนางฝ่ายเหนือใหญ่หรือ"แทบุก"  ให้ขึ้นครองราชสมบัติแต่ถูกต่อต้านโดยขุนนางฝ่ายเหนือเล็กหรือ"โซบุก"  ที่สนับสนุนองค์ชายยองชัง พระอนุชาต่างมารดาที่ประสูติจากพระมเหสี ในรัชสมัยของพระองค์ขุนนางฝ่ายเหนือใหญ่ได้ทำการปราบปรามขุนนางฝ่ายเหนือเล็กอย่างรุนแรงรวมทั้งผลักดันให้มีการสำเร็จโทษประหารชีวิตองค์ชายยองชังและกักขังพระพันปีอินมก จนเป็นข้ออ้างให้ขุนนางฝ่ายตะวันตกก่อการรัฐประหารในปีค.ศ. 1623 ล้มองค์ชายควังแฮลงจากราชบัลลังก์และเนรเทศไปยังเกาะคังฮวาในที่สุด
องค์ชายควังแฮประสูติเมื่อปี ค.ศ. 1574 เป็นพระโอรสองค์ที่สองของพระเจ้าซอนโจกับพระสนมคงบิน ตระกูลคิม  ซึ่งเป็นธิดาของนายพลคิมฮีชอล  ผู้ซึ่งเสียชีวิตในการต่อสู้กับญี่ปุ่น องค์ชายควังแฮมีพระเชษฐาคือ องค์ชายอิมแฮ  ใน ค.ศ. 1592 เกิดการรุกรานของญี่ปุ่นโดยทัพของโทโยโตมิ ฮิเดโยชิ องค์ชายอิมแฮพระเชษฐาถูกทัพญี่ปุ่นของ คาโต คิโยมาซะ จับเป็นองค์เชลย ในขณะที่ทัพญี่ปุ่นรุกคืบเข้าสู่เมือง เปียงยางนั้น พระเจ้าซอนโจพระบิดาแต่งตั้งองค์ชายควังแฮเป็นองค์ชายรัชทายาทหรือ"เซจา"ด้วยความรีบร้อนและเสด็จหนีไปยังประเทศจีน องค์ชายควังแฮเป็นผู้นำกองทัพชาวบ้านหรือ"อีบยอง"  ในมณฑลฮัมกยองและมณฑลจอลลา ในการต้านทานการรุกรานของญี่ปุ่น
องค์ชายรัชทายาทมีบทบาทอย่างมากในการต่อต้านการรุกรานของญี่ปุ่น แม้กระนั้นความสัมพันธ์ระหว่างองค์ชายควังแฮกับพระเจ้าซอนโจพระบิดานั้นไม่สู้จะดีนัก พระเจ้าซอนโจมีพระสนมองค์โปรดองค์ใหม่คือ พระสนมอินบิน ตระกูลคิม  และประสงค์จะให้พระโอรสของพระสนมอินบินขึ้นครองราชย์ ใน ค.ศ. 1600 พระนางอึยอิน พระมเหสีองค์แรกของพระเจ้าซอนโจสิ้นพระชนม์พระเจ้าซอนโจอภิเษกพระมเหสีพระองค์ใหม่ใน ค.ศ. 1602 คือ พระมเหสีอินมก ตระกูลคิม  ซึ่งได้ประสูติองค์ชายยองชัง  ใน ค.ศ. 1606 เท่ากับว่าความชอบธรรมในราชบัลลังก์ขององค์ชายควังแฮถูกท้าทาย เนื่องจากพระโอรสที่ประสูติแต่พระมเหสีมีสิทธิมากกว่าพระโอรสที่เกิดแต่พระสนม ทำให้ขุนนางฝ่ายเหนือซึ่งมีอำนาจอยู่ในขณะนั้นแบ่งออกเป็นสองฝ่าย คือ ฝ่ายเหนือใหญ่ หรือ "แทบุก" ให้การสนับสนุนองค์ชายควังแฮ มีผู้นำได้แก่อีอีชอม  และจองอินฮง  และฝ่ายเหนือเล็กหรือ "โซบุก" ซึ่งต่อต้านองค์ชายควังแฮโดยสนับสนุนองค์ชายยองชังหรือองค์ชายอิมแฮแทน
พระเจ้าซอนโจสวรรคตเมื่อ ค.ศ. 1608 องค์ชายรัชทายาทควังแฮจึงขึ้นครองราชย์ต่อมา แต่ทว่าอัครเสนาบดีรยูยองกยอง  ได้กล่าวอ้างว่าแท้จริงแล้วพระเจ้าซอนโจประสงค์จะให้องค์ชายอิมแฮขึ้นครองราชย์ต่อจากพระองค์ โดยแสดงราชโองการเป็นหลักฐาน ทั้งสองฝ่ายต่างกล่าวหากันฝ่าราชโองการของอีกฝ่ายเป็นของปลอม อัครเสนาบดียูยองกยองจึงถูกประหารชีวิตและองค์ชายอิมแฮถูกเนรเทศไปเกาะคังฮวา ซึ่งจองอินฮงได้ส่งคนไปทำการบังคับให้องค์ชายอิมแฮปลิดพระชนม์ชีพพระองค์เองใน ค.ศ. 1609
องค์ชายยองชังแม้ว่าจะยังอายุน้อยแต่ได้รับการสนับสนุนจากฝ่ายเหนือเล็ก เปรียบเสมือนเป็นหอกข้างแคร่ทำให้ขุนนางฝ่ายเหนือใหญ่ตัดสินใจผลักดันให้มีปลดองค์ชายยองชัง รวมทั้งพระพันปีอินมกพระมารดาลงเป็นสามัญชนใน ค.ศ. 1613 โดยเนรเทศองค์ชายยองชังไปยังเกาะคังฮวาและกักขังพระพันปีอินมกพร้อมทั้งองค์หญิงจองมยอง  พระธิดาเอาไว้ใน พระราชวังคยองฮี หรือพระราชวังตะวันตก หรือ"ซอกุง"  ห้ามใครเข้าเฝ้า และยังทำการกวาดล้างขุนนางฝ่ายเหนือเล็กที่ให้การสนับสนุนองค์ชายยองชังไปจนหมดสิ้น เรียกว่า เหตุการณ์ปีคเยชุก  ในปีต่อมาค.ศ. 1614 อีอีชอมและจองอินฮงส่งคนไปทำการปลงพระชนม์องค์ชายยองชังที่เกาะคังฮวา องค์ชายยองชังจึงสิ้นพระชนม์ด้วยอายุเพียงเจ็ดพรรษา
ฟื้นฟูประเทศ.
ราชกิจขององค์ชายควางแฮคือการฟื้นฟูประเทศหลังจากสงครามเจ็ดปี โดยบูรณะ พระราชวังชางด๊อกกุง ให้เป็นพระราชวังใหม่แทนที่ พระราชวังเคียงบก ที่ถูกญี่ปุ่นเผาจนวอดวาย และยังเห็นความสำคัญของกำลังทหารในการป้องกันประเทศ จึงนำระบบโฮแปกลับมาใช้ใหม่เพื่อที่จะบันทึก สำมะโนประชากร เพื่อสะดวกใน การเกณฑ์ และย้ำว่าทุกชนชั้นไม่ว่าจะเป็นยังบันหรือสามัญชนต้องเกณฑ์ทหาร แต่ยังบันก็ยังสามารถหอีกเอี่ยงการเกณฑ์ทหารได้อยู่ดี จนกลับไปสู่ระบบเดิมในที่สุดและยังฟื้นฟูความสัมพันะระหว่างประเทศกับญี่ปุ่นโดยอนุญาตให้มีการค้าขายกับญี่ปุ่นใน พ.ศ. 2152 และส่งทูตไปเจริญสัมพันธไมตรีที่ เอโดะ ใน พ.ศ. 2160
ในพ.ศ. 2160 นู่เอ๋อร์ฮาชื่อ ได้รวบรวมเผ่าแมนจูและประกาศสงครามกับราชวงศ์หมิง ปีต่อมาพ.ศ. 2161 จีนจึงส่งกำลังไปต่อสู้ องค์ชายควางแฮจึงส่งคังฮงนิปนำทัพโชซ็อนไปช่วยรบ ในการรบที่ซาร์ฮู แต่ฝ่ายจีนและโชซ็อนพ่ายแพ้ยับเยิน ทำให้ตระหนักว่าขณะนี้เผ่าแมนจูมีกำลังสามารถต่อกรกับราชวงศ์หมิงได้ จึงดำเนินนโยบายเป็นกลางเพื่อมิให้โชซ็อนต้องเดือดร้อน
อินโจบันจอง.
การขึ้นครองราชย์ขององค์ชายควางแฮทำให้ฝ่ายเหนือใหญ่มีอำนาจแม้องค์ชายควางแฮเองพยายามที่จะสนับสนุนขุนนางฝ่ายอื่นเพื่อคานอำนาจแต่ก็ถูกจองอินฮองและอีอีชอมขัดขวางส่วนฝ่ายเหนือเล็กก็หันหาองค์ชายยองชังจน พ.ศ. 2156 ฝ่ายเหนือใหญ่เนรเทศองค์ชายยองชังซึ่งต่อมาถูกปลงพระชนม์ และใน พ.ศ. 2161 ปลด พระพันปีอินมก พระมารดาของ เจ้าชายยองชาง ไปอยู่นอกวังและยังกำจัดขุนนางฝ่ายเหนือเล็กไปทีละคนละคนจนฝ่ายเหนือเล็กล่มสลายลงในที่สุด
ฝ่ายเหนือใหญ่ก็ยังคงเรืองอำนาจอยู่ก่อนที่จะจบลงกะทันหันด้วยการยึดอำนาจของฝ่ายตะวันตกในพ.ศ. 2166 ซึ่งซุ่มซ่อนอยู่นานด้วยการอ้างความผิดขององค์ชายควางแฮสองประการคือ เข่นฆ่าพี่น้อง (จริงแล้วเป็นฝีมือของฝ่ายเหนือใหญ่) และละทิ้งมารดา (ฝ่ายเหนือใหญ่อีกเช่นกัน และพระพันปีอินมกก็มิใช่พระมารดาขององค์ชายควางแฮ) รวมทั้งฝ่ายตะวันตกมีนโยบายเอียงหาราชวงศ์หมิง เพราะเห็นว่าโชซ็อนควรจะมีความจงรักภักดีต่อเจ้านาย และต้องรวมมือในการทลายพวกแมนจูให้สิ้นซาก และให้ องค์ชายนึงยาง พระโอรสของ เจ้าชายจองวอน ที่ไม่มีใครรู้จักขึ้นครองราชย์เป็น พระเจ้าอินโจ
องค์ชายควางแฮถูกเนรเทศไป เกาะคังฮวา ซึ่งใช้ชีวิตบั้นปลายของพระองค์อยู่นานถึง 20 กว่าปีและสิ้นพระชนม์ในพ.ศ. 2188 ไม่ได้รับพระนามกษัตริย์และไม่ได้ฝังรวมกับราชตระกูล ซึ่งไม่สมกับคุณประโยชน์มากมายที่ทำให้กับอาณาจักรโชซ็อนเลย พระศพของพระองค์ได้รับการฝังไว้ข้างพระศพอดีตพระมเหสี ณ พระสุสานควังแฮกุนมโย เมืองนัมยางจู จังหวัดคย็องกี